דייוויד צ'ייס

דייוויד צ'ייס (באנגלית: David Chase; נולד כדייוויד דסזאר או דל-סזאר ב-22 באוגוסט 1945) הוא תסריטאי, מפיק ובמאי טלוויזיה וקולנוע אמריקאי. יצירתו הידועה ביותר של צ'ייס היא "הסופרנוס", סדרת דרמה הגוללת את מעלליה של משפחת מאפיה בניו ג'רזי. הסדרה, אשר שודרה לראשונה ב-1999, הייתה ללהיט מיידי וזיכתה את צ'ייס בשני פרסי אמי.

קורות חיים
צ'ייס נולד למשפחה ממוצא איטלקי במאונט ורנון וגדל בעיר קליפטון בניו ג'רזי. בילדותו התעניין תחילה במוזיקת רוק ואף היה מתופף במספר להקות חובבניות, לפני שפנה ללימודי קולנוע באוניברסיטת סטנפורד. לאחר סיום לימודיו החל לעסוק כתסריטאי בסרטי וסדרות אימה. ב-1976 נשכר כתסריטאי וכמפיק סדרת המתח הבלשית The Rockford Files. ב-1980 זכה צ'ייס לראשונה בפרס אמי על התסריט עבור סרט הטלוויזיה "Off the Minnesota Strip", אשר עסק בנערה הבורחת מביתה במינסוטה. בתחילת שנות ה-90 החל צ'ייס להפיק את הסדרה "חשיפה לצפון". כאשר זו ירדה מהמסך ב-1996 נעלם אף צ'ייס מעולם הבידור וחזר שוב רק כעבור שלוש שנים ככותב ומפיק "הסופרנוס", אשר הביאה אותו לגדולתו הנוכחית. ב-2012 יצא סרטו הראשון של צ'ייס "לא מתפוגג", שזכה להקרנה ראשונה בפסטיבל הסרטים של ניו יורק באוקטובר. הסרט מבוסס על ילדותו ומספר על להקת רוק בשנות השישים. בין השאר משחק בסרט ג'יימס גנדולפיני, שגילם את דמותו של טוני סופרנו בסדרה "הסופרנוס".

בשנת 2021 לקח חלק בהפקת הסרט "הקדושים של ניוארק" שביים אלן טיילור ויהיה לפריקוול של הסדרה "הסופרנוס".

קישורים חיצוניים

 פרופילו של דייוויד צ'ייס באתר HBO
 

ערכים שבהם תבנית בריטניקה אינה מתאימה
במאי טלוויזיה אמריקאים
מפיקי טלוויזיה אמריקאים
תסריטאי טלוויזיה אמריקאים
במאי קולנוע אמריקאים
מפיקי קולנוע אמריקאים
תסריטאי קולנוע אמריקאים
אמריקאים ממוצא איטלקי
זוכי אמי בפריים טיים: תסריט לדרמה
זוכי אמי בפריים טיים: תסריט למיני סדרה או לסרט טלוויזיה
זוכי פרס אדגר
בוגרי אוניברסיטת וייק פורסט
אמריקאים שנולדו ב-1945
זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה